**A megosztani kívánt nevelési-oktatási módszertani modell, innováció(k), az alkalmazott jó gyakorlatok bemutatása**

**Intézményünk AKREDITÁLT JÓ GYAKORLATAI:**

1. **Das Treffen des drei Grenzen**

Iskolánkba Kemptenből érkezNek diákok. Iskolánk gyermekei német nyelven mutatták be falujukat, iskolájukat és a falu horvát kultúráját, történelmét a saját szemszögükből. Ahogy ők is ezeket az információkat tapasztalat útján szerezték, ők is próbáltak iskolánk vendégeinek élményt, tapasztalatot adni a horvát kultúráról. A horvát tambura zene és néptánc bemutatása után, egy horvát néptáncot tanítottak, majd kareoke segítségével egy horvát dalt is megtanítottak vendégeinknek.

1. **MESÉK BŰVÖLETÉBEN**

Minden mese egy-egy élményhez köthető azáltal, hogy életre kel a tanulók által. A mesés szereplők, helyszínek, csodás tárgyak megelevenednek. Nemcsak képességeik, készségeik fejlődnek, hanem személyiségük ön-és társismeretük is. Újabb oldalukat mutathatják meg. A kulcskompetenciák fejlesztése a játékosság által történik meg. Az olvasott meséknél a csoport beosztása az egyes feladatoknál differenciálásra ad lehetőséget. Hatékony, tevékeny munkára ösztönözte a tanulókat. A felhasznált feladatok egymás mellett, vagy egymást váltogatva, kiegészítve is lehetséges arra, hogy az oktatás különböző területein alkalmazhatóvá váljon. A tudatos nevelőmunka mellett jelentősége abban van, hogy a gyermek ötletei, élményei, kreativitása felszínre kerül, kapcsolatteremtő képessége fejlődik, szociális kompetenciái kedvezően alakulnak.

1. **NYITOTT SZEMMEL A TERMÉSZETBEN**

Minden negyedik és ötödik osztályos tanuló részt vesz a programban, amely kiválóan alkalmas az eltérő képességű, illetve sajátos nevelési igényű gyerekek differenciált fejlesztésére. A diákok egyéni ismereteire, tapasztalataira alapoz.

A program az elméleti ismeretekkel szemben a közvetlen tapasztalatokra épít, a gyerekeket bevonja a tevékenységbe, aktivizálja őket. A helyi növény és állatvilág megfigyelése, felfedezése révén élményszerűvé válik a tanulás. A program megszervezéséhez igénybe vettük külső szakemberek segítségét. A túrák során a tanulókban fejlődik az alkalmazkodás és problémamegoldó gondolkodás képessége. Fontos cél az ökológiai szemlélet, az egészséges életmód iránti igény kifejlesztése is.

1. **DIE HAUSER DES JAHRESZEITEN**

Munkánk során fontosnak tartjuk, hogy újfajta munkamódszereket ismerjenek meg diákjaink, amelyek a későbbiekben beépülnek a mindennapi nyelvtanulást segítő módszereik közé. Célunk, hogy fejlesszük nyelvi képességeiket, kreativitásukat, játékosságukat. A feladat során csoportban elkészítik projekt munkájukat, miközben különböző technikákat használnak fel. Fontos szerepet kapnak az IKT eszközök illetve a nyomtatott szótár használata.

A jó gyakorlat újszerűnek tekinthető, hisz a hagyományos ismeretközpontú tananyag átadás helyett a tevékenységközpontú módszereket alkalmazzuk. Tanulóink csoportban dolgozva projektmunkát készítenek.

1. **Ne hagyjátok a templomot,**

**A templomot, az iskolát**

Iskolánk névadója iránti tisztelet kötelez bennünket kultúránk ápolására, hagyományunk megőrzésére. A vetélkedő hasznos, jó módszer arra is, hogy igazi közösséggé kovácsolja a tanulókat, akik az iskola falain belül szabadidejüket hasznosan tölthetik el, játszva tanulhatnak s tehetnek szert új ismeretekre. Erősíti az intézményhez való kötődésünket.A múlt ismerete, értékeinek tisztelete, identitástudat kialakítása. A családi otthon után az iskola az a hely, ahol a tanulók idejük legnagyobb részét töltik. Természetes az arravaló törekvés, hogy ismerje meg annak az intézménynek a múltját, s a múltjával az ott és abban a történelmi korban élők mindennapjait. Hitem szerint csak így várhatjuk el diákjainktól, hogy olyan jövőt építsenek, melyben a múlt értékei megbecsülését nyernek. A tanulók gyűjtsék össze, rendszerezzék és osszák meg egymással megszerzett ismereteiket, élményeiket.

A tanulók az első fordulóban osztályonként versenyeztek, míg a második megmérettetésre csoportokat alkotva került sor. Ez utóbbi alkalommal már az iskolai tanulói előtt mérik össze tudásukat a csoportok. A szervező pedagógus választja ki az 5 diákok az adott csoportra (4-8. osztály 1-1 fő) A csoportok megalakításánál ügyelni kell arra, hogy gyengébb, ill. kiváló tanulók egyaránt legyenek minden csoportban

1. **OVI-SULI**

Az óvoda-iskola közti zökkenőmentes átmenet biztosítása. Az iskolába készülő gyermekek számára laza, kötetlen, játékos formában-lehetőséget biztosít, hogy megismerkedjenek: az iskolával, osztályteremmel, felszereléssel, foglalkozás-formákkal, pedagógussal még az iskolakezdése előtt. Ezért az iskolába készülődés minimális stresszel jár csak a kisgyerek számára, ill. a stressz felváltja egy örömteli várakozás.